བོད་ཀྱི་གསར་འགོད་མཐུན་ཚོགས་ཀྱི་རྒྱུན་ལས་རྣམས་ལོ་གཉིས་རེའི་མཚམས་སུ་འཕོ་འགྱུར་འགྲོ་བཞིན་ཡོད་ཀྱང་།སྐབས་༨པའི་རྒྱུན་ལས་ཚོས་སྒེར་གྱི་ལས་དོན་ཆེད་ལས་གནས་ནས་དགོངས་པ་ཞུས་པར་བརྟེན།འདི་ལོའི་ཕྱི་ཟླ་༦ཚེས་༤ཉིན་གྱི་ཕྱི་དྲོར་བོད་ཀྱི་གསོལ་མགྲོན་ཁང་གི་ཚོགས་ཁང་དུ།བོད་ཀྱི་གསར་འགོད་པ་རྣམས་ལྷན་འཛོམས་ཐོགབོད་ཀྱི་གསར་འགོད་མཐུན་ཚོགས་ཀྱི་སྐབས་༩པའི་རྒྱུན་ལས་འོས་བསྡུ་གནང་བ་བརྒྱུད།ནོར་ཝེ་བོད་ཀྱི་རླུང་འཕྲིན་ཁང་གི་གསར་འགོད་པ་བཀྲ་ཤིས་ལྷ་མོ་ལགས་དང་།བོད་ཀྱི་བང་ཆེན་གསར་ཁང་གི་རྩོམ་སྒྲིག་པ་ཆོས་ཉིད་འོད་ཟེར་ལགས།ཕ་ཡུལ་གསར་འགོད་པ་བསྟན་འཛིན་དར་པོ་ལགས།བོད་ཀྱི་དུས་བབ་གསར་ཁང་གི་གསར་འགོད་པ་སངས་རྒྱས་དཀོན་མཆོག་ལགས་བཅས་བདམས་ཐོན་བྱུང་ཡོད་པ་དང་།ཁ་སང་ཕྱི་ཚེས་༢༧ཉིན་གྱི་ཕྱི་དྲོར་མཐུན་ཚོགས་ཀྱི་རྒྱུན་ལས་གསར་རྙིང་བར་རྩིས་ལེན་རྩིས་སྤྲོད་གནང་ཡོད་པ་རེད།